Diari Oficial de la Generalitat Valenciana


Sumari del DOGV 5131, del 09-11-2005 (2005/11625)

Notificació a Naturstone, SL, de la interlocutòria d'admissió a demanda número 828/2005 i d'assenyalament de juí.
-----------------------------------------------------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11259


Organisme emissor
:   Jutjat Social Número 1 de Madrid

Tipus de document
:   Anunci

Notificació a Naturstone, SL, de la interlocutòria d'admissió a demanda número 828/2005 i d'assenyalament de juí. [2005/Q11530]
  
Rosario Barrio Pelegrini, secretària judicial del Jutjat Social número 1 de Madrid, faig saber:
  
Que en el procediment de demanda 828/2005, d'este Jutjat Social, que se seguix a instàncies de Ramiro Alcalde de Miguel contra l'empresa Naturstone, SL, sobre ordinari, s'ha dictat el que es diu tot seguit:
  
Interlocutòria d'admissió de demanda i d'assenyalament de juí, la part dispositiva de la qual s'hi adjunta.
  
«Número d'actuacions: demanda 828/2005
  
Matèria: ordinari.
  
Demandant: Ramiro Alcalde de Miguel
  
Demandat: Naturstone, SL
  
Diligència
  
Madrid, 20 de setembre de 2005
  
L'estenc jo, el secretari judicial, per a fer constar que, amb data 19 de setembre de 2005, ha entrat en este jutjat l'escrit anterior el qual s'unix a estes actuacions, de què informe sa senyoria. En done fe.
  
Interlocutòria
  
Madrid, 20 de setembre de 2005
  
Fets:
  
1. Ramiro Alcalde de Miguel va presentar una demanda el dia 5 de setembre de 2005 contra Naturstone, SL, en matèria d'ordinari.
  
2. Mitjançant la resolució de data 6 de setembre de 2005, es va requerir la part actora a fi que esmenara els defectes advertits en la demanda, cosa que ha fet dins el termini establit i en la forma escaient.
  
Raonaments jurídics
  
1. Examinada la jurisdicció i competència d'este jutjat pel que fa a la demanda plantejada, procedix admetre-la i assenyalar el dia i l'hora en què hagen de tindre lloc els actes de conciliació i juí, d'acord amb el que establix l'article 82.1 de la Llei de Procediment Laboral.
  
2. D'acord amb l'article 78 de la Llei de Procediment Laboral, si les parts sol·liciten la pràctica anticipada de proves, el jutge o el tribunal decidirà el que siga convenient per a practicar-la. D'acord amb l'article 90.2 de la Llei de Procediment Laboral, les parts podran, així mateix, sol·licitar aquelles proves que tot i que s'hi ha de practicar, requerixen diligències de citació o requeriment, extrem sobre el qual cal resoldre.
  
Vists los articles esmentats i altres d'aplicació general i pertinent.
  
Part dispositiva
  
S'admet a tràmit la demanda presentada i s'assenyala per a l'acte de conciliació i, si escau, de juí, en convocatòria única, l'audiència del dia 7 de febrer de 2006, a les 11.10 hores, a la sala d'audiències d'este jutjat, situada al carrer d'Hernani, 59, planta primera, sala de juís 1-B, 28817 Madrid. Caldrà citar les parts, i lliurar als demandats i a les persones interessades una còpia de la demanda i altres documents aportats i també de l'escrit d'esmena, amb els advertiments establits en els articles 82.2 i 83 de la Llei de Procediment Laboral.
  
Als altressís conforme se sol·licita.
  
Notifiqueu esta resolució a les parts.
  
Manera d'impugnar-la: mitjançant un recurs de reposició que caldrà presentar en este jutjat dins dels cinc dies hàbils següents al de la notificació, la interposició de la qual no suspendrà l'executivitat del que s'acorda (article 184.1 de la Llei de Procediment Laboral).
  
Esta és la interlocutòria, que pronuncie, mane i firme. Antonio Martínez Melero, magistrat jutge.
  
Diligència: seguidament es complix el que s'ha acordat, i se'n procedix a la notificació a les persones interessades a través dels mitjans i amb els requisits establits en els articles 55 a 60 de la Llei de Procediment Laboral, en done fe».
  
I perquè valga de notificació en forma legal a Naturstone, SL, en parador ignorat, expedisc la present cèdula perquè s'inserisca en el butlletí oficial de la província.
  
S'advertix el destinatari que les altres comunicacions es faran a les estrades d'este jutjat, tretes les que tinguen forma d'interlocutòria o sentència, o es tracte de citació a termini.